CELEX: C2006/261/32
Language: fi
Date: 2006-10-28 00:00:00
Title: Asia C-378/06: Ennakkoratkaisupyyntö, jonka Conseil d'État (Belgia) on esittänyt 15.9.2006 — Clear Channel Belgium SA v. Ville de Liège

28.10.2006   
            
            
               FI
            
            
               Euroopan unionin virallinen lehti
            
            
               C 261/17
            
         Ennakkoratkaisupyyntö, jonka Conseil d'État (Belgia) on esittänyt 15.9.2006 — Clear Channel Belgium SA v. Ville de Liège
   (Asia C-378/06)
   (2006/C 261/32)
   Oikeudenkäyntikieli: ranska
   Ennakkoratkaisua pyytänyt tuomioistuin
   Conseil d'État (Belgia)
   Pääasian asianosaiset
   
      Muutoksenhakija: Clear Channel Belgium SA
   
      Muutoksenhaun vastapuoli: Ville de Liège
   
      Väliintulija: J.-C. Decaux Belgium SA
   Ennakkoratkaisukysymykset
   
               1)
            
            
               Voidaanko sopimukseen, joka on luokiteltu julkisen alueen käyttöoikeutta koskevaksi sopimukseksi, jättää soveltamatta julkisia palveluhankintoja koskevien sopimusten tekomenettelyjen yhteensovittamisesta 18 päivänä kesäkuuta 1992 annettua neuvoston direktiiviä 92/50/ETY (1), kun tässä sopimuksessa määrätään — siitä riippumatta, että viranomainen myöntää sopimuskumppanilleen yksinoikeuden hyödyntää voittoa tavoitellen viranomaisen käyttöön asetetuissa kadunkalusteissa olevia mainospaikkoja –, että sopimuskumppani suorittaa tälle viranomaiselle tiettyjä palveluita (kadunkalusteiden ja kunnan ilmoituksille tarkoitettujen paikkojen käyttöön asettaminen)?
            
         
               2)
            
            
               Voiko viranomaiselle suoritettujen palveluiden vastike muodostua — siitä huolimatta, että palveluista ei makseta hintaa sanan perinteisessä merkityksessä — siitä, että viranomainen luopuu mainostuloista mutta saa, kuten esillä olevassa asiassa, sopimuksessa määrätyt rahalliset korvaukset ja aineelliset hyvitykset sekä mainosten sijoittamisesta perittävät verot?
            
         
               3)
            
            
               Onko sillä, ovatko sopimuksessa määrätyt eri velvoitteet luonteeltaan ensisijaisia tai toissijaisia, mitään merkitystä edellä mainitun direktiivin soveltamisen kannalta?
            
         
      (1)  EYVL L 209, 24.7.1992, s. 1